Diari Oficial de la Generalitat Valenciana


Sumari del DOGV 5259, del 16-05-2006 (2006/5676)

DECRET 64/2006, de 12 de maig, del Consell, pel qual s'inclou en el Catàleg de Forests d'Utilitat Pública de la província de Castelló la forest denominada Peña del Águila i Llano de la Molinera, situat al terme municipal de Benafer i propietat d'este ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5259

Data del DOGV
:   16-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5676


Data del document
:   12-05-2006

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Benafer
    * muntanya de l'estat

DECRET 64/2006, de 12 de maig, del Consell, pel qual s'inclou en el Catàleg de Forests d'Utilitat Pública de la província de Castelló la forest denominada Peña del Águila i Llano de la Molinera, situat al terme municipal de Benafer i propietat d'este ajuntament. [2006/X5676]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la província de Castelló de la forest denominada Peña del Águila i Llano de la Molinera, s'han justificat plenament les circumstàncies que el motiven i el ple de l'Ajuntament de Benafer ha adoptat un acord en el que manifesta la seua conformitat a la declaració de la forest Peña del Águila i Llano de la Molinera d'utilitat pública, per això escau dictar el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell, en la reunió del dia 12 de maig de 2006,  
DECRETE  
Article 1  
Declarar d'utilitat pública la forest Peña del Águila i Llano de la Molinera, propietat de l'Ajuntament de Benafer, d'una superfície de 404,18 ha., que correspon a les parcel·les 1, 35, 37, 65, 76 i 9002 del polígon 7; les parcel·les 106, 114, 115, 135, 142, 143, 145, 153, 155, 158, 159, 9006, 9010, 9012 i 9014 del polígon 8; les parcel·les 60, 78, 98, 99, 101, 115, 193, 198, 203, 233, 247, 262, 9006 i 9007 del polígon 9; les parcel·les 13, 20, 55, 57, 79, 174, 176, 189, 219, 221, 260, 261, 9001, 9004, 9013 i 9014 del polígon 10; i les parcel·les 87 i 133 del polígon 12 del municipi de Benafer.  
Article 2  
Incloure en el Catàleg de Forests d'Utilitat Pública de la província de Castelló la forest Peña del Águila i Llano de la Molinera, amb el número 125, de la forma següent:  
Província: Castelló.  
Partit judicial: Viver.  
Municipi: Benafer.  
Forest: Peña del Águila i Llano de la Molinera.  
Número: 125.  
Pertinença: Ajuntament de Benafer.  
Límits: nord, termes de Pina de Montalgrao i Caudiel; est, terme de Caudiel; sud, ferrocarril miner d'Ojos Negros (ara carril turístic); i oest, termes de Viver i de Pina de Montalgrao.  
Cabuda pública: 404,18 ha.  
Cabuda total: 404,18 ha.  
DISPOSICIÓ FINAL  
El present decret tindrà efectes des de l'endemà de la publicació en el Diari Oficial de la Generalitat.  
Contra el present decret, els interessats poden interposar recurs contenciós administratiu, en el termini de dos mesos comptadors a partir del dia següent al de la publicació d'este decret en el Diari Oficial de la Generalitat, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant el Consell, en el termini d'un mes des de l'endemà de la publicació del present decret en el Diari Oficial de la Generalitat, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 12 de maig de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
RAFAEL BLASCO CASTANY